Návrh

Komuniké

      Vláda Slovenskej republiky na svojom zasadnutí prerokovala a schválila návrh Legislatívneho zámeru Občianskeho zákonníka. 

 K najdôležitejším zmenám, ktoré by mal nový Občiansky zákonník ako základný a všeobecný predpis pre celú oblasť súkromného práva upraviť, patrí zaradenie rodinného práva do Občianskeho zákonníka a odstránenie dualizmu v právnej úprave zmlúv v Občianskom zákonníku a v Obchodnom zákonníku. Po schválení legislatívneho zámeru vládou Slovenskej republiky bude tento legislatívny zámer podkladom pre vypracovanie paragrafového znenia návrhu nového Občianskeho zákonníka a návrhov noviel súvisiacich predpisov.